Eurovision laulukilpailu 2004

Eurovision laulukilpailu 2004 järjestettiin Istanbulissa, Turkissa 12. ja 15. toukokuuta. Kilpailu oli 49. Eurovision laulukilpailu, ja sen juonsivat molempina iltoina Meltem Cumbul ja Korhan Abay.

Kilpailu järjestettiin euroviisuhistoriassa ensimmäistä kertaa kaksi-iltaisena: keskiviikkona käytiin semifinaali, jonka kärkikymmenikkö jatkoi lauantain finaaliin. Finaaliin pääsivät lisäksi suoraan vuoden 2003 Euroviisujen kaksitoista parhaiten sijoittunutta maata sekä Euroopan yleisradioyhtiö EBU:n neljään suurimpaan rahoittajamaahan kuuluvat Ranska ja Iso-Britannia. Järjestely takasi jokaiselle maalle pysyvän osallistumisoikeuden. Osallistujamaiden määrä olikin suurempi kuin koskaan ennen. Kun Valko-Venäjä, Albania ja Andorra olivat ensimmäistä kertaa mukana ja kun Monaco ja Serbia ja Montenegro palasivat pitkältä tauoltaan, oli Euroviisuissa mukana kaikkiaan 36 maata.

 Osallistujat 
 Semifinaali (12. toukokuuta) 

Semifinaalissa kilpailivat edellisissä Euroviisuissa sijoille 13–26 jääneet maat Ranskaa ja Isoa-Britanniaa lukuun ottamatta, edellisistä Euroviisuista aiempien tulosten perusteella karsiutuneet maat sekä tulokkaat ja kilpailuun palaavat maat. Semifinaali lähetettiin myös suoraan finaaliin päässeissä maissa lukuun ottamatta Ranskaa, Puolaa ja Venäjää.

Lähetyksessä oli erityisesti alkupäässä esitettyjen kappaleiden osalta äänentoisto- ja miksausongelmia, mikä heikensi muun muassa kisan avaajaksi arvotun Suomen asemia. Kaikki seitsemän ensimmäisenä esitettyä kappaletta karsiutuivat finaalista, joskin euroviisufanien keskuudessa melko yleinen mielipide on, että alkupään kappaleet ja esitykset olivat muutenkin heikkoja.

Kaikki 33 semifinaalin lähettänyttä osallistujamaata äänestivät ja yhtä lukuun ottamatta kaikissa pisteet ratkaistiin puhelinäänestyksellä. Ainoastaan Monacossa puhelinäänestys epäonnistui ja siellä jouduttiin turvautumaan maan vararaadin pisteisiin. Julkista pistelaskentaa lähetyksessä ei kuitenkaan ollut, koska semifinaalin tulosten ei haluttu vaikuttavan finaalin tuloksiin. Sen sijaan jatkoon päässeiden maiden nimet oli suljettu kirjekuoriin, jotka juontajat avasivat satunnaisessa järjestyksessä. Tämä avaamisjärjestys määritti samalla näiden maiden esiintymispaikat lauantain finaalissa. Finalistien julkistamisen jälkeen näytettiin myös pudonneiden maiden sijoitukset ja pisteet. Semifinaalin täydelliset tulokset julkistettiin kuitenkin vasta finaalin jälkeen.

Alustavassa ääntenlaskussa oli kuitenkin virheitä kahden maan osalta. Kroatiassa maan omaa äänestysnumeroa ei ollut huomattu sulkea, ja vaikka sitä ei lähetyksessä erikseen näytettykään, antoi Kroatia ensin itselleen neljä pistettä. Monacossa puolestaan äänestysnumeroita ei missään vaiheessa avattu, eikä yhtäkään puhelinääntä saatu laskettua. Ensimmäisiin tuloksiin lasketut Monacon pisteet olivatkin tiettävästi täysin satunnaiset. Seuraavana aamuna julkistettiin tulosten korjaus, jossa Kroatian omat pisteet poistettiin, ja maan tuloksissa seuraaviksi sijoittuneet kappaleet saivat pisteen lisää, ja jossa Monacon satunnaispisteet korvattiin vararaadin pisteillä. Korjaus ei kuitenkaan muuttanut jatkoonmenijöitä. Suorassa lähetyksessä julkistetut pudonneiden pisteet ja sijoitukset olivat:
 11. Viro 65
 12. Israel 57
 13. Tanska 56
 14. Suomi 45
 15. Portugali 37
 16. Liettua 26
 17. Latvia 21
 18. Andorra 12
 19. Slovenia 11
 20. Valko-Venäjä 10
 21. Monaco 10
 22. Sveitsi 0

Korjatut sijoitukset ja pisteet ovat alla olevassa taulukossa.

 Finaali (15. toukokuuta) 

Vuoden 2003 Euroviisuissa kaksitoista parhaiten sijoittunutta maata eli Turkki, Belgia, Venäjä, Norja, Ruotsi, Itävalta, Puola, Islanti, Espanja, Romania, Irlanti ja Saksa sekä lisäksi neljän suurimman rahoittajamaan joukossa olevat Iso-Britannia ja Ranska olivat automaattisesti finaalissa. Loput kymmenen finalistia olivat kymmenen parasta maata keskiviikon semifinaalissa. Loppukilpailun tulosten huomattavimpia piirteitä ovat Itä-Euroopan maiden, etnovaikutteisten viisujen ja semifinaalin kautta finaaliin selvinneiden maiden menestyminen sekä Länsi-Euroopan perinteisten viisumaiden heikohko menestys. Länsi-Euroopassa tuloksista on syytelty politiikkaa ja itäeurooppalaisten maiden naapuriäänestystä, mutta parhaiten menestyneet maat saivat joka tapauksessa pisteitä lähes kaikkialta. Naapuriäänestystä harrastettiin Länsi-Euroopassakin, esimerkiksi Ranska sai 40 pisteestään 33 pistettä naapurimailtaan.

Finaalin voitti vasta toista kertaa osallistuneen Ukrainan edustaja Ruslana itse säveltämällään kappaleella "Wild Dances". Energisellä koreografialla esitetty kappale sisälsi elementtejä modernista dance-musiikista ja Karpaattien seudun kansanmusiikista. Toiseksi sijoittui Serbian ja Montenegron Željko Joksimovićin esittämä ja niin ikään itse säveltämä "Lane moje", haikea slaavilaissävelmä, jonka esitykseen perinteiset soittimet toivat oman säväyksensä ja kolmanneksi Kreikan Sakis Rouvasin tanssishow’lla höystetty latinopopkappale "Shake it". Muita huomionarvoisia tuloksia olivat Turkin ska-rock-kappaleen sijoittuminen neljänneksi, vedonlyöntitilastojen hännillä olleen Saksan bluesin sijoittuminen kärkikymmenikköön sekä Irlannin jääminen toiseksi viimeiseksi Westlife-yhtyeessä vaikuttaneen Brian McFaddenin säveltämällä, vedonlyöntilistojen kärkipäässä olleella balladilla. Mielenkiintoisena ilmiönä pidettiin myös Alankomaiden sävelmän sijoittumista: semifinaalissa laulu sijoittui kuudenneksi 146 pisteellä, mutta finaalissa pisteitä tulikin vain 11, jotka riittivät 20. sijaan.

 Sija Numero Maa Artisti(t) Kappale  Suomennos Pisteet 10. 01  Ramón "Para llenarme de ti"  "Täyttää sinut" 87 21. 02  Tie-Break "Du bist"  "Sinä olet" 9 24. 03  Knut Anders Sørum "High"  "Korkealle" 3 15. 04  Jonatan Cerrada "À chaque pas"  "Joka askeleella" 40 2. 05   Željko Joksimović & Ad Hoc Orchestra "Lane moje"  "Rakkaani" 263 12. 06   Julie & Ludwig "On Again... Off Again"  "Päälle, pois päältä" 50 20. 07  Re-union "Without You"  "Ilman sinua" 11 8. 08  Max (Maximilian Mutzke) "Can’t Wait Until Tonight"  "En voi odottaa tähän yöhön asti" 93 7. 09   Anjeza Shahini  "The Image Of You"  "Kuva sinusta" 106 1. 10  Ruslana "Wild Dances"  "Villi tanssi" 280 12. 11  Ivan Mikulic "You Are The Only One"  "Olet se ainoa" 50 9. 12  Deen "In The Disco"  "Diskossa" 91 22. 13  Xandee "1 Life"  "Yksi elämä" 7 11. 14  Julia Savicheva "Believe Me"  "Usko minua" 67 14. 15  Makedonia Tose Proeski "Life"  "Elämä" 47 3. 16  Sakis Rouvas "Shake It"  "Ravista" 252 19. 17  Jónsi "Heaven"  "Taivas" 16 22. 18  Chris Doran "If My World Stopped Turning"  "Jos maailmani lakkaisi pyörimästä" 7 17. 19  Blue Cafe "Love Song"  "Rakkauslaulu" 27 16. 20  James Fox "Hold On To Our Love"  "Pidä kiinni rakkaudestamme" 29 5. 21  Lisa Andreas "Stronger Every Minute"  "Vahvempi joka minuutti" 170 4. 22  Athena "For Real"  "Oikeasti" 195 18. 23  Sanda Ladoși "I Admit"  "Myönnän" 18 5. 24  Lena Philipsson "It Hurts"  "Sattuu" 170

Pistetaulukko
Semifinaali
Finaaliin päässeet maat on merkitty vaaleanvihreällä taustavärillä. Automaattiset finalistit Puola, Ranska ja Venäjä jättivät näyttämättä semifinaalin eivätkä maat myöskään osallistuneet äänestykseen.

 Eurovision laulukilpailu 2004 Lähde PisteetMaa 1. Serbia-Montenegro 2631	4	12	12	7	10	12	--	10	12	10		8	10	8	10	12	6	8		1	4	7	10	4	12	10	10	10	12	12	7	12 2. Ukraina 25610	3	4	7	8	12	2	8	8	6	6	12	10	8	7	7	8	10	10	10	12	10	5	8	10	7	7	12	7	6	8	8	-- 3. Kreikka 2388	12	5	5	10	8	3	10	12	10	3	4	7	5	12	--	6	2	12	6	8	6	4	7	12	6	5	8	12	4	4	12	10 4. Albania 1676	--	7	6	5		10	6	1	8	7	1	2	6	6	8	7	5	4	4		5	3	12	8	5	8	2	6	7	5	6	1 5. Kypros 1492		6		6	6	1	2	--	4	5	6	1	7	10	12	2	8	3	8	4	3	12		5	10	4	3	1	3	3	5	7	 6. Alankomaat 1467		3	2	12	5	4	1	5	2	8	8	5	3	3	6	4	12	7	5	5	2	8	3	7	--	2	6	3		2	2	4 7. Bosnia-Hertsegovina 133	10	10	--	3		8	7		7	12				4		10	7						5		8	12			10	10	10	 8. Malta 745	6		4		1					4	10			5	1	1	1	6	2	7	7		4	--	3		4			1		2 9. Kroatia 72		8	10		7	6	5		5				1			--				3	1		6		4		1			7		8 10. Makedonia 71	8	2	8			5	12		3	1					4	5							--	1	1			4	2	6	3	6 11. Israel 573	5	1		2	3		3	2	1	2		4	2	2	3			--						6	2		7	5			4	 11. Viro 57	1						4				--		12	1					7	10	12					1	5		1			3 13. Tanska 56			3					3		--	3		4					5	12			10		2		6		2	5		1	 14. Suomi 51	7			1				6			7	3	--		5				3			6	2			3			8			 14. Portugali 3812				4		7						6										1					--	8				 16. Liettua 26					2			7							2		3	1		--	8			3								 17. Latvia 23					4						5						4	2		6	--	2										 18. Andorra 12--												12																				 19. Valko-Venäjä 10					--						2								1	2												5 20. Monaco 104	2							4														--										 21. Slovenia 5			1													3							1							--		 22. Sveitsi 0						--																										

Finaali
Tummanvihreällä on merkitty kilpailun voittaja Ukraina. Se on myös lihavoitu sekä kilpailun muu kärkikymmenikkö (pois lukien 4 suurta rahoittajamaata) kursivoitu, koska ne pääsivät ensi vuonna automaattisesti finaaliin. Euroviisujen neljä suurinta rahoittajamaata on merkitty vaaleanvihreällä sekä automaattisesti tämän vuoden finaalissa olleet edellisvuoden 10 parasta maata suurten rahoittajamaiden ulkopuolelta keltaisella.

 Eurovision laulukilpailu 2004 Lähde PisteetMaa 1. Ukraina 28010	5	4	6	5	10		10	8	6	5	12	8	8	2	5	7	8	7	12	12	12	12	6	8	8	7	7	12	10	6	12	10	8	12	-- 2. Serbia-Montenegro 2632	7	12	12	3	7	12	--	10	10	7	1	6	10	10	3	8	12	3	7	7	2	5	1	10	6	10	6	5	7	8	10	12	12	8	12 3. Kreikka 2528	12	2	5	8	6	4	7	12	7	3	5	7	6	6	12	--	7	5	10	6	10	7	10	7	12	6	2	7	6	12	7	4	6	10	8 4. Turkki 1953	8	8	7	12	3	8	2	4	12	10	2		5	12	6	6	3	1	2	5	3	2	8	6		12	8	8		10	8	5		--	6 5. Kypros 1704		6		4	8	2	3	--	8	6	7	3	7	5	10	12	4	10	3	10	5	4	2		7	8	4	4	3	3	6	6	1	1	4 5. Ruotsi 1705	4	1	2	2	4		4	5	3	12	10	5	12	3	8			12	5	8	6	8		2	5		12	10	5	7	3	--	2	3	2 7. Albania 106	--	5	4	1		7	8		5	4			3	1	1	10	6	2		4		1		12	10	1	3			1		7	4	6	 8. Saksa 93	2	10	3			10			--		2	12		7	4		1	4			1		7		3	3	1	6	8	4			3	5	 9. Bosnia-Hertsegovina 91	10	7	--			5	6			8							10						4	4		2	10					8	10	7	 10. Espanja 8712				7	2	6		7	2			--		8		3			8	1			3	1		4		1	12	5				2	 11. Venäjä 67					12		1	6			8		4			2			6		8	10									--				10 12. Malta 506	3		1							1	6				2	1	2	6	4		4	6		3	--			3	1						1 12. Kroatia 50		3	10		5	3	5		1				1				--							5							5		5		7 14. Makedonia 47	6		8			1	12										5							--	1								7	4	3 15. Ranska 407	1			10								4		--									12						2		4				 16. Iso-Britannia 29					1						4				--			8		2		3			4			2		2	1	2			 17. Puola 27								2	4			1				4				3	7							--				1			5 18. Romania 18								3				10							1										4	--					 19. Islanti 16										2			2							--			5				5				2				 20. Alankomaat 11				6							3														2	--									 21. Itävalta 9		--												4		5																			 22. Belgia 71				--				1																		5									 22. Irlanti 7															7			--																	 24. Norja 3																											--					3			

Äänestyskoostumus
Jokainen maa antoi kymmenelle mielestään parhaalle kappaleelle pisteet 12, 10, 8, 7, 6, 5, 4, 3, 2 ja 1. Finaalissa kaikki maat käyttivät puhelinäänestystä; semifinaalissa Puola, Ranska ja Venäjä eivät äänestäneet lainkaan ja Monacon pisteet otettiin kahdeksanhenkiseltä vararaadilta. EBU julkaisi kilpailun jälkeen kussakin maassa semifinaalissa ja finaalissa annetut puhelinäänimäärät:

 Maa Ääniä semifinaalissa Ääniä finaalissa  44 263 158 559  259 812  1 609 3 003  21 397 76 123   61 420 95 062   25 910 39 005   13 410 36 998   19 361 46 310  36 438 415 558   12 895 14 297   87 119 284 902   63 354 192 564  20 850 40 220  54 351 117 751   26 896 40 453  11 845 19 627  15 908 47 599  10 111 12 392  - 110   18 939 81 278  3 870 8 597  - 72 295  - 54 495  3 255 11 698  86 667 294 828   108 161 1 061 049   5 524 20 909   36 789 61 844  15 575 45 952   92 305 503 627   58 027 136 769   69 738 121 008  3 815 4 323  13 737 16 204   - 96 955  22 564 34 615 Yhteensä 1 066 362 4 267 791

 Katso myös 
Suomen euroviisukarsinta 2004

 Lähteet 

 Aiheesta muualla 



*